laion/Wikipedia-Exotic huggingface dataset:
ולדמאר סירפינסקי

ולדמאר סירפינסקי (באנגלית: Waldemar Cierpinski;‏ 3 באוגוסט 1950) הוא אתלט עבר מזרח גרמני ואלוף אולימפי (מונטריאול 1976 ומוסקבה 1980) בריצת מרתון. ולדמאר סירפינסקי נולד בעיירה נויגאטרזלבן (אנ') שבסקסוניה-אנהלט (אז מזרח גרמניה כיום גרמניה) להורים ממוצא פולני. בנעוריו התאמן בריצת משוכות אולם ב-1974 עבר להתאמן בריצות מרתון. הקריירה הספורטיבית של סירפינסקי החלה ב-1976 והסתיימה ב-1984 עם פרישתו מפעילות לאחר שלא הותר לו להשתתף באולימפיאדת לוס אנג'לס עקב החרם שהטילו מדינות הגוש הסובייטי על המשחקים. לאחר פרישתו פנה לעסוק באימון ספורטאים וצורף לוועד האולימפי הגרמני (אנ'). כמו כן בבעלותו של סירפינסקי 2 חנויות לציוד ספורט. ב-1989 פרסם אוטוביוגרפיה. באולימפיאדת מונטריאול זכה סירפינסקי במדליית זהב בריצת מרתון בשיא אולימפי של 2:09:55.0 שעות לפני פרנק שורטר מארצות הברית (2:10:45.8 שעות) וקרל ליסמונט (אנ') מבלגיה (2:11:12.6 שעות). באליפות אירופה באתלטיקה (אנ'), שנערכה בפראג (צ'כוסלובקיה), הגיע למקום רביעי בריצת מרתון (2:12:20.0 שעות). באולימפיאדת מוסקבה זכה סירפינסקי במדליית זהב בריצת מרתון בתוצאה של 2:11:03.0 שעות לפני חרארד נייבור (אנ') מהולנד (2:11:20.0 שעות) וסטימקול דז'ומנזרוב (אנ') מרוסיה (2:11:35.0 שעות). באליפות העולם באתלטיקה, שנערכה בהלסינקי (פינלנד), זכה סירפינסקי במדליית ארד בריצת מרתון בתוצאה של 2:10:37.0 שעות אחרי רוברט דה קסטלה (אנ') מאוסטרליה (2:10:03.0 שעות) וקבדה באלצ'ה (אנ') מאתיופיה (2:10:27.0 שעות). סירפינסקי התאמן לקראת אולימפיאדת לוס אנג'לס כדי לזכות במדליית זהב שלישית אולם נאלץ לוותר על החלום בעקבות החרם שהטילו מדינות הגוש הסובייטי על המשחקים. ערך מורחב – סמים בספורט ב-1990 נחשפו מסמכי ארגון השטאזי המתייחסים לתמיכת מוסדרת של ממשלת מזרח גרמניה במתן סמים לספורטאיה כשבין הספורטאים שהופיעו ברשומות היה גם סירפינסקי. בעקבות גילוי זה דרשו מספר ספורטאים שהשתתפו באולימפיאדת מונטריאול (וביניהם פרנק שורטר, שירלי בבשוף ואחרים) לשלול את המדליות בהן זכו הספורטאים המזרח גרמנים באולימפיאדה זו אולם הדרישה לא נענתה. ולדמאר סירפינסקי, וולקר קלוגר, Meilenweit bis Marathon, האוטוביוגרפיה של ולדמאר סירפינסקי, הוצאת אמאזון, 1989 סירפינסקי נישא למריטה פוליץ (Maritta Politz) ולזוג נולד בן אחד (פאליק) שעוסק גם הוא בריצת מרתון ואף זכה במרתון מינכן (אנ') ב-2007. מדיה וקבצים בנושא ולדמאר סירפינסקי בוויקישיתוף ולדמאר סירפינסקי, באתר הוועד האולימפי הבין-לאומי ולדמאר סירפינסקי, באתר olympedia.org ולדמאר סירפינסקי, באתר התאחדות האתלטיקה הבין-לאומית ולדמאר סירפינסקי, באתר Track and Field (גברים) ולדמאר סירפינסקי, באתר אנציקלופדיה בריטניקה (באנגלית) ולדמאר סירפינסקי והמרתון באולימפיאדת מונטריאול, באתר espn.com, תאריך 25 באוגוסט 2008 ולדמאר סירפינסקי, באתר olympics.com זכיותיו של ולדמאר סירפינסקי באולימפיאדות, סרטון באתר יוטיוב ולדמאר סירפינסקי, במסד הנתונים הקולנועיים IMDb (באנגלית) בזכייה זו היה סירפינסקי לשני במשחקים האולימפיים שזכה בשתי מדליות זהב ברציפות בריצת המרתון אחרי אבבה ביקילה בשנת 2000 היה פרנק שורטר בין מייסדי הסוכנות למלחמה בסמים בספורט בארצות הברית (United States Anti-Doping Agency) ומונה ליושב הראש שלה עד 2003 כשבתקופה זו המשיך במאמציו לחשוף את היקף השימוש בסמים בגרמניה המזרחית ארצות הברית מנסה לשנות את חלוקת המדליות באולימפיאדת מונטריאול, באתר ניו יורק טיימס, 25 באוקטובר 1998
I Like You (A Happier Song)

"I Like You (A Happier Song)" (בעברית: "אני אוהב/ת אותך (שיר שמח)") הוא שיר שהוקלט על ידי הראפר האמריקאי פוסט מאלון, בהשתתפות הראפרית והזמרת-יוצרת האמריקאית דוג'ה קאט. הוא יצא לאור ב-7 ביוני 2022 כסינגל השלישי מתוך אלבום האולפן הרביעי של מאלון, Twelve Carat Toothache‏ (2022). השיר הגיע למקום התשיעי במצעד הבילבורד הוט 100. "I Like You (A Happier Song)" הוא שיר פופ, R&B ופופ-ראפ, שהושווה לדואט שהוציא מאלון בעבר ביחד עם הזמר-יוצר הקנדי ג'סטין ביבר. מבחינה לירית, השיר עוסק במושא אהבה ובמאבקים פנימיים שלהם בנוגע לכך. עם זאת, ספג מאלון ביקורת שלילית על כך שהוא השתמש בליריקה שנויה במחלוקת. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-70 מיליון השמעות. מידע על היצירה "I Like You (A Happier Song)" באתר מיוזיק בריינז מידע על הסינגל "I Like You (A Happier Song)" באתר מיוזיק בריינז סרטון השיר "I Like You (A Happier Song)" באתר יוטיוב אוסטין פוסט, אמאלה דלאמיני, לואי בל, ג'ספר האריס, ויליאם וולש Post Malone (Ft. Doja Cat) – I Like You (A Happier Song), נבדק ב-2022-06-28 "Top 40/M Future Releases" (באנגלית). Post Malone, Billboard (באנגלית אמריקאית) Post Malone: Twelve Carat Toothache Album Review | Pitchfork, web.archive.org, ‏2022-06-08 Angel Olsen tells the truth, Post Malone bemoans his fame – the week’s best albums, web.archive.org, ‏2022-06-04 Album Review: Post Malone – Twelve Carat Toothache | Beats Per Minute, web.archive.org, ‏2022-06-10 Post Malone Twelve Carat Toothache Album Reviews, Songs & More | AllMusic, web.archive.org, ‏2022-06-10 Post Malone – ‘Twelve Carat Toothache’ review: his sobering comedown, web.archive.org, ‏2022-06-04 I Like You (A Happier Song) (with Doja Cat), 2022-06-03, נבדק ב-2022-06-28 Hot 100 Songs, Billboard, ‏2023 (באנגלית אמריקאית) Radio Songs 2023, Billboard, ‏2023 (באנגלית) Pop Airplay Songs, Billboard, ‏2023 (באנגלית אמריקאית) Adult Contemporary Songs, Billboard, ‏2023 (באנגלית אמריקאית) Katie Atkinson, Here Are the Winners of the 2023 Nickelodeon Kids’ Choice Awards: Complete List, Billboard, ‏2023-03-05 (באנגלית אמריקאית)
וילם מנגלברך

וילם מנגלברך (בהולנדית: Willem Mengelberg; ‏28 במרץ 1871, אוטרכט, הולנד – 22 במרץ 1951, כור, שווייץ) היה מנצח הולנדי, מנצחה הראשי של תזמורת הקונצרטחבאו המלכותית משנת 1895 עד 1945. בשנת 1902 פגש את גוסטב מאהלר והתיידד עמו; היה לו חלק חשוב בהבאת רוב יצירותיו של מאהלר להולנד והוא שביסס את מסורת מהלר רבת השנים בתזמורת הקונצרטחבאו המלכותית. מהלר ביקר בקביעות בהולנד להציג את יצירותיו לקהל ההולנדי. למעשה, הוא ערך חלק מן הסימפוניות שלו בהיותו בהולנד כדי שיישמעו טוב יותר באקוסטיקה של הקונצרטחבאו וייתכן שזו אחת הסיבות לכך, שאולם קונצרטים זה ותזמורתו מפורסמים במסורת מהלר שלהם. עם זאת, חשיבותו של מנגלברך כמנצח איננה נובעת רק מפרשנויותיו למהלר. הוא הצטיין במיוחד בביצוע יצירותיו של ריכרד שטראוס, למשל, והקלטותיו לפואמה הסימפונית של שטראוס, "חיי גיבור", נחשבות עד היום, לדעת המבקרים, בין הטובות ביותר - אם לא המעולות בה"א הידיעה - שנעשו ליצירה זו בכל הזמנים. נוסף לכך הותיר אחריו הקלטות של סימפוניות מאת בטהובן וברהמס וכן פירוש שנוי מאוד במחלוקת אך מרתק למתאוס פסיון של באך. שיתוף הפעולה של מנגלברך עם הכיבוש הנאצי בהולנד במהלך מלחמת העולם השנייה הביא לכך, שממשלת הולנד אסרה עליו לנצח במדינה זו בשנת 1945, וכן נשללו ממנו אותות הכבוד שלו ודרכונו. הוא פרש לגלות בשווייץ, שם נשאר עד מותו. וילם מנגלברך היה דודם של המוזיקולוג והמלחין רודולף מנגלברך ושל המנצח, המלחין והמבקר קארל מנגלברך, שהוא אביו של פסנתרן האלתור והמלחין מישה מנגלברך. מדיה וקבצים בנושא וילם מנגלברך בוויקישיתוף וילם מנגלברך, במסד הנתונים הקולנועיים IMDb (באנגלית) וילם מנגלברך, באתר MusicBrainz (באנגלית) וילם מנגלברך, באתר Discogs (באנגלית) וילם מנגלברך, באתר אנציקלופדיה בריטניקה (באנגלית)
שער שומרון (פירושונים)

האם התכוונתם ל... מחלף שער שומרון – מחלף המחבר בין כביש 5 לכביש 505 שער השומרון – יישוב והתנחלות במעמד של מועצה מקומית אשר נוצר מאיחוד של היישובים עץ אפרים ושערי תקווה שער שומרון – אזור תעשייה בהקמה, מזרחית לראש העין
יוני וולף

ג'ונת'ן אברם "יוני" וולף (נולד ב-30 באפריל 1979) הוא מוזיקאי היפ הופ אלטרנטיבי ואינדי רוק וממקימי חברת התקליטים "אנטיקון". בשנים 1997–2004 וולף פרסם מוזיקה תחת שם הבמה Why?. ב-2004 הוא העביר את השם הנ"ל ללהקה החדשה שהקים. מנקודה זו ואילך הוא נודע כיוני וולף בעבודת הסולו שלו. לפני הקמת Why? ב-2004, וולף היה חבר בהרכבים רבים אחרים, כולל צמד האינדי רוק Hymie's Basement, הרכב ההיפ הופ הנסיוני Clouddead וצמד ההיפ הופ האלטרנטיבי Reaching Quiet. וולף נולד בעיר סינסינטי אשר במדינת אוהיו, להורים יהודים משיחיים. טרם שנתו הראשונה בבית הספר התיכון החל וולף בהתנסויות מוזיקליות עם טייפ ארבעה ערוצים ישן, ובהמשך גם התנסה בראפ, בתיפוף ובכתיבת שירה. ב-1997 פגש וולף את הראפר Doseone שאיתו הקים הרכב אלתור בשם Apogge. שיתוף הפעולה בין השניים המשיך לאורך שנים רבות. ב-1998 שחררו השניים אלבום תחת השם Greenthink. ב-1999 הם שחררו אלבום נוסף. לאחר מכן שינו את שם ההרכב לClouddead, וצירפו אליו את המפיק Odd Nosdam. באותה השנה שחרר וולף את אלבום הסולו הראשון שלו תחת השם Why?, שכותרתו Part Time People Cage... or Part Time Key?. בשנת 2000 שחררו Clouddead מספר סינגלים שב-2001 אוחדו ופורסמו כאלבום הבכורה של ההרכב. לאחר פרסום אלבומו Oaklandazulasylum ב-2003, קיבץ וולף סביבו מספר נגנים, ובניהם אחיו ג'וזיה, לצורך הקמת להקה חדשה. הוחלט שהשם Why?, שעד אותה נקודה שימש את וולף כשם במה, יהיה מעתה שמה של הלהקה. ב-2005 Why? שחררו את אלבום הבכורה שלהם,Elephant Eyelash. האלבום סטה במובהק מסגנונו של וולף כאומן סולו. הלהקה פרסמה אלבום שני בשם Alopecia ב-2008 וב-2009 אלבום נוסף שנקרא Eskimo Snow. ב-2012 הם שחררו את אלבומם הרביעי שנקרא Mumps, Etc. וולף מרבה לשתף פעולה עם הראפר דייוויד כהן, הידוע בכינויו סרנגטי. וולף הפיק שניים מאלבומיו של כהן. ב-2016 הוציאו וולף וכהן אלבום משותף שנקרא Testarossa. ב-2017 שחררה Why? אלבום חמישי ששמו Moh Lkean וב-2019 אלבום נוסף: AOKOHIO. וולף מקליט ומפרסם פודקאסט, ששמו The Wandering Wolf. אתר האינטרנט הרשמי של יוני וולף יוני וולף, באתר MusicBrainz (באנגלית) יוני וולף, באתר Discogs (באנגלית) יוני וולף, באתר Songkick (באנגלית)
Rainbows

Rainbows (בעברית: קשתות בעננים) הוא אלבום האולפן החמישי של הזמרת-יוצרת הרומניה אלכסנדרה סטאן. הוא יצא לאור ב-29 באפריל 2022 בהוצאת חברת התקליטים יוניברסל מיוזיק רומניה. את האלבום הוציאו על גבי תקליטורים ובפורמטים דיגיטליים במטרה לעזור בקידום שלו ברחבי העולם. מתוך האלבום יצאו שמונה סינגלים בסך הכול, ביניהם: "I Think I Love It" ו-"Obsesii" שזכו להצלחה כאשר יצאו בין 2019–2020. מידע על האלבום Rainbows באתר MusicBrainz האלבום Rainbows באתר Discogs האלבום Rainbows באתר ספוטיפיי האלבום Rainbows באתר אפל מיוזיק Rainbows by Alexandra Stan (באנגלית אמריקאית), 2022-04-29, נבדק ב-2022-06-28 „Rainbows“ von Alexandra Stan bei Apple Music, web.archive.org, ‏2022-05-08 Alexandra Stan · Rainbows (CD) [Japan Import edition (2022)], web.archive.org, ‏2022-05-08 I Think I Love It - Single by Alexandra Stan on Apple Music, web.archive.org, ‏2019-06-27 Obsesii - Single by Alexandra Stan on Apple Music, web.archive.org, ‏2020-01-31
Yummy Yummy Love

"Yummy Yummy Love" הוא סינגל שהוקלט על ידי להקת בנות הקיי-פופ הדרום קוריאנית מומולנד, ביחד עם הזמרת-יוצרת הדומיניקנית נאטי נטשה. הוא יצא לאור ב-14 בינואר 2022, על ידי חברת התקליטים MLD אנטרטיינמנט, כסינגל שלא מתוך אלבום. השיר הגיע למקום ה-45 במצעד הסינגלים של מקסיקו. השיר נכתב על ידי קאצי אופיה, אלן ברג, ג'ונתן גוסמרק, לודוויג אוורס וקיפ-אינ-טאץ'. לקראת סוף שנת 2021, הוציאה נטשה את "Arrebatá" כסינגל האחרון מתוך אלבום האולפן השני שלה, Nattividad, ולצד זה הוכרז כי היא ולהקת קיי-פופ דרום קוריאנית יוציאו שיתוף פעולה יחד. בהמשך לכך, נודע כי מומולנד ונטשה יוציאו את "Yummy Yummy Love". בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-8.5 מיליון השמעות. הווידאו קליפ הרשמי של השיר פורסם ב-14 בינואר 2022 בערוץ היוטיוב הרשמי של חברת התקליטים MLD אנטרטיינמנט. בתחילתו, ניתן לראות את אחת מחברות הלהקה מתהלכת ומסתכלת אחורה. בהמשך, מוצגות שאר חברות הלהקה ובהמשך גם נטשה, שמבצעת את קטע השירה שלה. נכון ליוני 2022 עומד מונה הצפיות של הקליפ על למעלה מ-35 מיליון צפיות. מידע על הסינגל "Yummy Yummy Love" באתר מיוזיק בריינז סרטון השיר "Yummy Yummy Love" באתר יוטיוב קאצי אופיה, אלן ברג, ג'ונתן גוסמרק, לודוויג אוורס, קיפ-אינ-טאץ' MOMOLAND & Natti Natasha – Yummy Yummy Love, נבדק ב-2022-06-28 Natti Natasha, Billboard (באנגלית אמריקאית) Yummy Yummy Love, 2022-01-14, נבדק ב-2022-06-28 MOMOLAND X NATTI NATASHA 'Yummy Yummy Love' M/V, נבדק ב-2022-06-28
City of Gods

"City of Gods" (בעברית: "עיר האלים") הוא סינגל שהוקלט על ידי הראפר האמריקאי פאביו פוריין, בהשתתפות אלישה קיז והראפר קניה וסט. הוא יצא לאור ב-11 בפברואר 2022, על ידי חברות התקליטים ריץ' פיש וקולומביה רקורדס, כסינגל הראשון מתוך האלבומים Donda 2 ו-B.I.B.L.E.. השיר הגיע למקום הרביעי במצעד הסינגלים של ניו זילנד. השיר נכתב על ידי מקסי לי רייליס III, וסט, אלן לופז, אנדרו טאגרט, אסווד אסיף, בריטאני אמראדיו, כריסטיאן דייסוס טיידה, דוויין אברנתי ג'וניור, המזל דוויק האמל, מאליק פיפר, מארק ויליאמס, מייק דין וראול קובינה והופק על ידי AyoAA, המז, וסט, ליל נאב, אויבולטה, הצ'יינסמוקרס, טוויק טיון. זהו שיתוף הפעולה השני של וסט עם פוריין, כשהראשון הוקלט ב-2021 עבור האלבום Donda. ב-7 באפריל 2022 פרסם וסט גרסת סולו של השיר בשם "City of Gods (Part II)".‏ בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-66/5 מיליון השמעות. הווידאו קליפ הרשמי של פורסם ב-18 בפברואר 2022, שבוע לאחר צאת השיר, בערוץ היוטיוב של פאביו פוריין. נכון ליוני 2022 עומד מונה הצפיות של הקליפ על למעלה מ-17 מיליון צפיות. Werder, Aidan C. "Fivio Foreign, Kanye West, Alicia Keys "City of Gods"". No Jumper. נבדק ב-21 בפברואר 2022. {{cite web}}: (עזרה) Duong, Paul. "Video: Fivio Foreign FT. Kanye West, Alicia Keys "City Of Gods"". RapRadar. נבדק ב-18 בפברואר 2022. {{cite web}}: (עזרה) "Fivio Foreign Taps Kanye West, Alicia Keys for 'City Of Gods'". Rolling Stone. 11 בפברואר 2022. נבדק ב-11 בפברואר 2022. {{cite journal}}: (עזרה) "City of Gods (Part II) by Alicia Keys". Amazon. 7 באפריל 2022. נבדק ב-7 באפריל 2022. {{cite web}}: (עזרה) "The ARIA Report: Week Commencing 28 February 2022". The ARIA Report. Australian Recording Industry Association (1669): 4. 28 בפברואר 2022. {{cite journal}}: (עזרה) "Tónlistinn – Lög - Vika 7, 2022" (באיסלנדית). Plötutíðindi. אורכב מ-המקור ב-21 בפברואר 2022. נבדק ב-14 במאי 2022. {{cite web}}: (עזרה) "NZ Hot Singles Chart". Recorded Music NZ. 21 בפברואר 2022. נבדק ב-19 בפברואר 2022. {{cite web}}: (עזרה) "Local & International Streaming Chart Top 100 Week 07-2022". The Official South African Charts. Recording Industry of South Africa. נבדק ב-25 בפברואר 2022. {{cite web}}: (עזרה) "Veckolista Heatseeker, vecka 7". Sverigetopplistan. נבדק ב-19 בפברואר 2022. {{cite web}}: (עזרה) "Urban/R&B Future Releases". AllAccess. אורכב מ-המקור ב-15 בפברואר 2022. נבדק ב-16 בפברואר 2022. {{cite web}}: (עזרה)
Wow BB

"Wow BB" הוא סינגל שהוקלט על ידי הזמרת-יוצרת הדומיניקנית נאטי נטשה, ביחד עם הראפרים הדומיניקנים אל אלפא וצ'ימבלה. הוא יצא לאור ב-22 בפברואר 2022, על ידי חברות התקליטים סוני מיוזיק לטין ופינה רקורדס, כסינגל מתוך Nasty Singles. הוא נכתב על ידי נטשה, אל אלפא וצ'ימבלה והופק על ידי בי-ואן "אל פרודקטור דה אורו". השיר הגיע למקום העשירי במצעד האיירפליי הלטיני. "Wow BB" נכתב על ידי נאטי נטשה, אל אלפא וצ'ימבלה והופק על ידי בי-ואן "אל פרודקטור דה אורו". לאחר שנטשה הוציאה עם להקת בנות הקיי-פופ הדרום קוריאנית מומולנד את "Yummy Yummy Love", הוחלט על שיתוף פעולה נוסף שהיא תוציא – הפעם, עם שני הראפרים אל אלפא וצ'ימבלה. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-15 מיליון השמעות. הווידאו קליפ הרשמי של השיר פורסם ב-23 בפברואר 2022 בערוץ היוטיוב הרשמי של נאטי נטשה בשידור חי. בתחילתו, ניתן לראות כמה בחורות לובשות בגדי ים כשהן נמצאות בתוך ג'קוזי. בהמשך לכך, מוצגת נטשה כשמשני צדדיה אל אלפא וצ'ימבלה. השלושה מבצעים את הבתים שלהם והקליפ ממשיך. נכון ליוני 2022 עומד מונה הצפיות של הקליפ על למעלה מ-38 מיליון צפיות. מידע על הסינגל "Wow BB" באתר מיוזיק בריינז סרטון השיר "Wow BB" באתר יוטיוב Natti Natasha, El Alfa & Chimbala – WOW BB, נבדק ב-2022-06-28 Natti Natasha, Billboard (באנגלית אמריקאית) MOMOLAND & Natti Natasha – Yummy Yummy Love, נבדק ב-2022-06-28 WOW BB, 2022-02-22, נבדק ב-2022-06-28 Natti Natasha x El Alfa x Chimbala - Wow BB [Official Video], נבדק ב-2022-06-28
The Silver Lining: The Songs of Jerome Kern

The Silver Lining: The Songs of Jerome Kern (בעברית: הצד החיובי: השירים של ג'רום קרן) הוא אלבום האולפן ה-58 של זמר הג'אז טוני בנט, בהשתתפות ביל צ'ארלפ. את האלבום הוציאה לאור ב-25 בספטמבר 2015 חברות התקליטים קולומביה ו-MGM. הוא כולל ארבעה עשר שירים שהלחין ג'רום קרן, בהשתתפות ביל צ'ארלפ (פסנתר), פיטר וושינגטון (בס), קני וושינגטון (תופים) ורנה רוזנס (פסנתר). The Silver Lining: The Songs of Jerome Kern הגיע לראש מצעד אלבומי הג'אז של הבילבורד ולמקום ה-89 בבילבורד 200. הוא זכה בפרס גראמי לאלבום הפופ הווקאלי העממי הטוב ביותר בטקס פרסי גראמי השנתי ה-58. מידע על האלבום The Silver Lining: The Songs of Jerome Kern באתר MusicBrainz Reed, Ryan (21 באוגוסט 2015). "Tony Bennett Teams With Jazz Pianist Bill Charlap for New LP". Rolling Stone. נבדק ב-22 באוגוסט 2015. {{cite web}}: (עזרה) "Grammy Nominations 2016: See the Full List of Nominees". Billboard. 7 בדצמבר 2015. נבדק ב-8 בדצמבר 2015. {{cite web}}: (עזרה)
Mayor Que Usted

"Mayor Que Usted" (בעברית: "מבוגר/ת ממך") הוא סינגל שהוקלט על ידי הזמרת-יוצרת הדומיניקנית נאטי נטשה, ביחד עם הראפר פוארטו ריקני דדי יאנקי והצמד הפוארטו ריקני ויסין ויאנדל. הוא יצא לאור ב-17 ביוני 2022, על ידי חברות התקליטים סוני מיוזיק לטין ופינה רקורדס, כסינגל מתוך Nasty Singles. השיר הגיע למקום השמיני במצעד השירים הלטיניים הדיגיטליים. "Mayor Que Usted" נכתב על ידי רפאל פינה, די ג'יי לויאן, חאווייר סמפר, ויזי קינגז, סנטו ניניו, דדי יאנקי, נאטי נטשה, ויסין ויאנדל והופק על ידי רפאל פינה, די ג'יי לויאן, ממבו קינגז וסנטו ניניו. יאנקי שיתף פעולה עם נטשה בשנת 2022 כאשר הוציא את "Zona del Perreo" כחלק מאלבום האולפן השביעי והאחרון שלו, Legendaddy. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-4 מיליון השמעות. קליפ המילים הרשמי של השיר פורסם ב-17 ביוני בערוץ היוטיוב הרשמי של נאטי נטשה בשידור חי. נכון ליוני 2022 עומד מונה הצפיות של הקליפ על למעלה מ-7.7 מיליון צפיות. מידע על הסינגל "Mayor Que Usted" באתר מיוזיק בריינז סרטון השיר "Mayor Que Usted" באתר יוטיוב רפאל פינה, די ג'יי לויאן, חאווייר סמפר, ויזי קינגז, סנטו ניניו, דדי יאנקי, נאטי נטשה, ויסין, יאנדל רפאל פינה, די ג'יי לויאן, ממבו קינגז, סנטו ניניו Natti Natasha, Daddy Yankee & Wisin & Yandel – Mayor Que Usted, נבדק ב-2022-06-28 Natti Natasha, Billboard (באנגלית אמריקאית) Daddy Yankee x Natti Natasha x Becky G - Zona Del Perreo (Official Video), נבדק ב-2022-06-28 Mayor Que Usted, 2022-06-17, נבדק ב-2022-06-28 Natti Natasha x Daddy Yankee x Wisin & Yandel - Mayor Que Usted [Lyric Video], נבדק ב-2022-06-28
Tony Bennett Celebrates 90

Tony Bennett Celebrates 90 (בעברית: טוני בנט חוגג 90) הוא אלבום ההופעה האחרון של זמר הג'אז האמריקאי טוני בנט. את האלבום הוציאה לאור ב-16 בדצמבר 2016 חברת התקליטים קולומביה רקורדס. בין האמנים שהשתתפו באלבום ניתן למנות את אנדראה בוצ'לי, מייקל בובלה, בילי ג'ואל, אלטון ג'ון, דיאנה קרול, ליידי גאגא, קיי די לאנג, קווין ספייסי וסטיבי וונדר. הוא זכה בפרס גראמי לאלבום הפופ הווקאלי העממי הטוב ביותר בטקס פרסי גראמי ה-60. מידע על האלבום Tony Bennett Celebrates 90 באתר MusicBrainz האלבום Tony Bennett Celebrates 90 באתר Discogs ‏"Tony Bennett Celebrates 90 by Tony Bennett on Apple Music". Itunes.apple.com. נבדק ב-12 בנובמבר 2016. {{cite web}}: (עזרה) Atkinson, Katie (28 בינואר 2018). "Grammys 2018 Winners: The Complete List". Billboard. נבדק ב-1 במרץ 2019. {{cite web}}: (עזרה)
עמק הורסשו (אנטארקטיקה)

עמק הורסשו (באנגלית: Horseshoe Valley) הוא עמק גדול המכוסה קרח המצוי בחלקו הדרומי של רכס הריטג' בהרי אלזוורת' בארץ אלזוורת' שבאנטארקטיקה. הרכס גובל בברכסי הגבעות גבעות אינדפנדנס, גבעות מארבל, גבעות ליברטי, וגבעות אנטרפרייז; הרכסים מקיפים את העמק בצורת פרסה. שם העמק הוצע על ידי משלחת חקר הרי אלזרוות' (Ellsworth Mountains Party), מטעם אוניברסיטת מינסוטה הממוקמת במיניאפוליס ובסיינט פול שבמדינת מינסוטה בארצות הברית, אשר חקרה את האזור בעונת המחקר (הקיץ האנטארקטי) 1962 – 1963. השם תיאורי, ומתאר את צורת העמק. באנגלית "הורשו" משמע "פרסה". המשלחת דיווחה כי השמש נמצא בשימוש נרחב, על ידי טייסי צי ארצות הברית הפועלים באזור.
עמק הורסשו

האם התכוונתם ל... אנטארקטיקה עמק הורסשו (אנטארקטיקה) – עמק בחלקו הדרומי של רכס הריטג' בהרי אלזוורת' בארץ אלזוורת' שבאנטארקטיקה. ארצות הברית עמק הורסשו (מיזורי) – עמק במחוז קרטר במדינת מיזורי שבארצות הברית עמק הורסשו (דקוטה הצפונית) – עמק במחוז מקלין במדינת דקוטה הצפונית שבארצות הברית עמק הורסשו (נברסקה) – עמק במחוז צ'רי במדינת נברסקה שבארצות הברית
הלנה מטרויה (סרט)

הלנה מטרויה (באנגלית: Helen of Troy) הוא סרט אמריקני-איטלקי-צרפתי המבוסס על אירועי מלחמת טרויה. הסרט בוים בידי רוברט וייז וצולם באיטליה. הנסיך פאריס (ז'אק סטרנאס) מטרויה, מגיע לספרטה כדי לשאת ולתת על הסכם שלום בין עירו לבין ערי המדינה של יוון. ספינתו נטרפת ליד חופי יוון והוא נמצא על ידי המלכה הלנה (רוסאנה פודסטה), אשתו של מנלאוס (ניאל מקגיניס) מלך ספרטה. פאריס והלנה מתאהבים, אולם נאלצים לשמור את אהבתם בסוד. פאריס מגיע לספרטה ופוגש שם את קואליציית המלכים שכוללת פרט למנלאוס את אגממנון (רוברט דאגלס), אודיסאוס (טורין תאצר) ואכילס (סטנלי בייקר). כאשר מנלאוס מבין שפאריס ואשתו מאוהבים, הוא זומם להרוג את פאריס, אולם הלנה מצליחה להימלט יחד אתו לטרויה. כדי לעזור למנלאוס להשיב את כבודו, מתאחדים המלכים למלחמה כנגד טרויה אשר נמשכת עשר שנים, ומוכרעת לבסוף באמצעות הסוס הטרויאני המפורסם. מנלאוס ופאריס נאבקים בדו-קרב, ופאריס כמעט מנצח, אולם נדקר מגבו בידי אנשיו של מנלאוס ונהרג. מנלאוס לוקח את הלנה חזרה לספרטה, אולם היא שלווה בידיעה שבמותה תזכה להתאחד עם פאריס בשדות אליסיום. "הלנה מטרויה", במסד הנתונים הקולנועיים IMDb (באנגלית) "הלנה מטרויה", באתר נטפליקס "הלנה מטרויה", באתר AllMovie (באנגלית) "הלנה מטרויה", באתר Rotten Tomatoes (באנגלית) "הלנה מטרויה", באתר Box Office Mojo (באנגלית) "הלנה מטרויה", במסד הנתונים הקולנועיים KinoPoisk (ברוסית)
סבסטיאן לקורני

סבסטיאן לוקרני (בצרפתית: Sébastien Lecornu נולד ב-11 ביוני 1986) הוא פוליטיקאי צרפתי אשר משמש מאז 20 במאי 2022 כשר הכוחות המזוינים. לפני כן שימש כשר הטריטוריות שמעבר לים וכשר הרשויות המקומיות. לוקרני נולד באובון ב-11 ביוני 1986. הוא למד באוניברסיטת פנתאון-אסאס, וב-2002 הצטרף למפלגת האיחוד למען תנועה עממית. ב-2005 החל לעבוד כעוזר פרלמנטרי עבור חבר האספה הלאומית פרנק גילאר. באותה תקופה הוא היה העוזר הפרלמנטרי הצעיר ביותר באספה הלאומית. ב-2008 הוא הפך ליועצו של השר לענייני אירופה ברונו לה מר. ב-5 באפריל 2014 נבחר לקורני לראש עיריית ורנון. בבחירות המקומיות ב-2015 הוא נבחר כחבר מועצה של קנטון ורנון, ולפיכך פרש מתפקיד ראש העירייה ב-4 בדצמבר של אותה שנה. ב-21 ביוני 2017 הוא מונה למזכיר המשרד למעבר אקולוגי. ב-31 באוקטובר של אותה שנה נפתח נגדו הליך משמעתי אשר בסופו הודח מחברותו במפלגת הרפובליקנים. בעקבות כך, הוא הצטרף למפלגת הרפובליקה בתנועה! בהנהגת עמנואל מקרון. ב-16 באוקטובר 2018 הוא מונה בידי מקרון לשר הרשויות המקומיות. ב-14 בינואר 2019 הוא מונה יחד עם עמנואל ורגון לעמוד בראש "הדיון הלאומי הגדול" שנפתח במטרה לסיים את מחאת האפודים הצהובים. ב-6 ביולי 2020 הוא מונה לשר הטריטוריות שמעבר לים. בתקופה זו הוא נאלץ לטפל במשבר שנסוב סביב הטיפול הכושל של ממשלת צרפת במגפת הקורונה בגוואדלופ. הוא אף הצהיר שצרפת תהיה מוכנה לשקול להעניק אוטונומיה לגוואדלופ. ב-20 במאי 2022 הוא מונה לשר הכוחות המזוינים. אתר האינטרנט הרשמי של סבסטיאן לקורני (בצרפתית) מדיה וקבצים בנושא סבסטיאן לקורני בוויקישיתוף סבסטיאן לקורני, ברשת החברתית פייסבוק סבסטיאן לקורני, ברשת החברתית אקס (טוויטר) סבסטיאן לקורני, ברשת החברתית אינסטגרם סבסטיאן לקורני, ברשת החברתית LinkedIn "Sébastien Lecornu becomes the youngest of the departmental presidents" French minister heads to Caribbean territories to defuse tensions France says it is willing to discuss autonomy for Guadeloupe
יעל ברון-פיבה

יעל ברון-פיבה (בצרפתית: Yaël Braun-Pivet נולדה ב-7 בדצמבר 1970) היא פוליטיקאית יהודיה צרפתית. מכהנת כיושבת ראש האספה הלאומית, האישה הראשונה המכהנת בתפקיד זה. נבחרה מטעם מחוז הבחירה החמישי של איבלין. שימשה גם לתקופה קצרה כשרת הטריטוריות שמעבר לים. יעל ברון-פיבה נולדה בנאנסי ב-7 בדצמבר 1970. היא נצר למשפחה יהודית שעזבה את פולין בשנות ה-30 של המאה ה-20 והתיישבה בנאנסי. למרות שלמדה בבית ספר יהודי בשטרסבורג, כיום היא אינה מעמידה במרכז זהותה את היותה יהודיה, אולם היא חוגגת חגים יהודיים עם משפחתה. ברון-פיבה נבחרה לראשונה כחברת האספה הלאומית מטעם מחוז הבחירה החמישי של איבלין ב-21 ביוני 2017. מיד לאחר מכן היא מונתה ליו"ר ועדת התחיקה של האספה. החל מיולי 2018 היא עמדה גם בראש ועדת החקירה הפרלמנטרית לפרשת בנלה. בספטמבר של אותה שנה היא הגישה את מועמדותה לתפקיד יו"ר האספה הלאומית. היא פרשה מהמרוץ בשלב מוקדם והעבירה את תמיכתה לרישאר פרן. בפברואר 2021 קיבלה ברון-פיבה אי-מייל עם עלבונות אנטישמיים. בעקבות האירוע, האספה הלאומית כולה התאחדה באופן חריג בהבעת תמיכה בה. התובע הכללי של צרפת פתח בחקירה בעקבות האירוע. ב-20 במאי 2022 מונתה באופן זמני לתפקיד שרת הטריטוריות שמעבר לים. היא סיימה את תפקידה ב-25 ביוני 2022. ב-28 ביוני 2022 התמודדה לתפקיד יו"ר בית הנבחרים הצרפתי ונבחרה לכהן בתפקיד. היא האישה הראשונה המכהנת בתפקיד זה. ב-18 ביולי 2024 התמודדה בשנית לתפקיד יו"ר בית הנבחרים ונבחרה לכהונה שנייה בתפקיד. ברון-פיבה נשואה ואם לחמישה ילדים. מדיה וקבצים בנושא יעל ברון-פיבה בוויקישיתוף אתר האינטרנט הרשמי של יעל ברון-פיבה (בצרפתית) יעל ברון-פיבה, ברשת החברתית פייסבוק יעל ברון-פיבה, ברשת החברתית אקס (טוויטר) יעל ברון-פיבה, ברשת החברתית אינסטגרם Yaël Braun-Pivet, elle revient de lois Antisémitisme : enquête ouverte après les menaces ayant visé Yaël Braun-Pivet (LREM) לראשונה: אישה תכהן כיו"ר הפרלמנט הצרפתי – והיא יהודייה, באתר עכשיו 14, ‏2022-06-29 EN DIRECT - Yaël Braun-Pivet réélue à la présidence de l'Assemblée nationale, TF1 INFO, ‏2024-07-18 (בצרפתית)